ອີ​ຣ່ານ ສັນ​ຍາ​ວ່າ ຈະ​ເອົາ​ບາດ​ກ້າວ ​ອັນ​ໜັກ​ແໜ້ນ ເພື່ອອອກ​ຈາກ ​ຂໍ້​ຕົກ​ລົງ ນິວ​ເຄ​ລຍ
ອີ​ຣ່ານ ໄດ້ກັ່ນ​ທາດ​ຢູ​ເຣ​ນຽມ​ກາຍ​ຂີດ​ຈຳ​ກັດ ທີ່​ເຂົາ​ເຈົ້າ​ໄດ້​ຮັບ​ອະ​ນຸ​ຍາດ​ໃຫ້​ເກັບ​ໄວ້ ພ້ອມກັບລະດັບທີ່ເຂົາເຈົ້າຖືກອະນຸຍາດໃຫ້ກັ່ນ.
ອີຣ່ານ ໄດ້ກ່າວໃນວັນຈັນມື້ນີ້ວ່າ ເຂົາເຈົ້າຈະເອົາ “ບາດກ້າວທີ່ໜັກແໜ້ນ” ອອກຈາກ ຂໍ້ຕົກລົງນິວເຄລຍສາກົນປີ 2015 ຖ້າບັນດາປະເທດ ຢູໂຣບ ບໍ່ເອົາບາດກ້າວເພື່ອຊ່ວຍ ເຂົາເຈົ້າຫຼີກລ່ຽງມາດຕະການລົງໂທດຂອງ ສະຫະລັດ ຕໍ່ການຂາຍນ້ຳມັນຂອງເຂົາເຈົ້າ ໂຄງສົກລັດຖະບານ ທ່ານ ອາລີ ຣາບີເອ ໄດ້ກ່າວວ່າ “ນ້ຳມັນຂອງ ອີຣ່ານ ຄວນຖືກຂາຍ ແລະ ເງິນຂອງເຂົາເຈົ້າຄວນສາມາດຖືກສົ່ງກັບຄືນສູ່ ອີຣ່ານ ” ບັນດາເຈົ້າໜ້າທີ່ ອີຣ່ານ ໄດ້ກຳນົດຂີດເສັ້ນຕາຍໃສ່ວັນສຸກຈະມາເຖິງນີ້ ສຳລັບການລິ ເລີ່ມການຖອນຄັ້ງຫຼ້າສຸດ ອອກຈາກຂໍ້ຕົກລົງທີ່ຈຳກັດໂຄງການນິວເຄລຍຂອງເຂົາເຈົ້າ ໃນການແລກປ່ຽນກັບການບັນເທົາມາດຕະການລົງໂທດ ອີຣ່ານ ໄດ້ກັ່ນທາດຢູເຣນຽມກາຍຂີດຈຳກັດ ທີ່ເຂົາເຈົ້າໄດ້ຮັບອະນຸຍາດໃຫ້ເກັບໄວ້ ພ້ອມກັບລະດັບທີ່ເຂົາເຈົ້າຖືກອະນຸຍາດໃຫ້ກັ່ນ ເຂົາເຈົ້າບໍ່ໄດ້ລະບຸວ່າແມ່ນຫຍັງຈະເປັນບາດກ້າວຕໍ່ໄປ, ແຕ່ມັນອາດລວມມີການກັ່ນ ທາດຢູເຣນຽມໃນລະດັບທີ່ສູງກວ່າລະດັບ 4 5 ເປີເຊັນຂອງປັດຈຸບັນ ຫຼື ເລີ່ມເປີດເຄື່ອງ ຈັກກັ່ນຄືນໃໝ່ ທີ່ເຂົາເຈົ້າໄດ້ປິດໄວ້ດັ່ງກັບສ່ວນນຶ່ງຂອງຂໍ້ຕົກລົງ ສະຫະລັດ ໄດ້ວາງມາດຕະການລົງໂທດຂອງເຂົາເຈົ້າ ຫຼັງຈາກປະທານາທິບໍດີ ດໍໂນລ ທຣຳ ໄດ້ຕັດສິນໃຈທີ່ຈະຖອນຕົວອອກຈາກຂໍ້ຕົກລົງນິວເຄລຍເມື່ອປີກາຍນີ້